פסגת אהמדג'יאן היא פסגה המכוסה קרח, הנמצאת 7 קילומטרים דרומית מערבית להר פוקס. שמה של הפסגה ניתן לה על ידי הוועדה המייעצת לשמות אנטארקטיים (US-ACAN) והיא נקראת על שם ורנון אהמדג'יאן, ביולוג של תוכנית המחקר האנטארקטית האמריקאית (USARP) ששהה בתחנת מקמרדו בין השנים 1963-1964.
הר בישוף.
הר בישוף נמצא 3.2 קילומטרים דרומי לפסגת אהמדג'יאן. הוא נקרא על שם סגן בארי צ'פמן בישוף (1932-94) מחיל האוויר האמריקני, שהיה משקיף במשלחת המחקר הארגנטינאית האנטארקטית בין השנים 1956-57; היה קצין המבצעים של הפרויקטים האמריקאים באנטארקטיקה בשנים 1958, 1959; והיה חבר המשלחת האמריקאית אשר טיפסה ב-22 במאי 1962 על הר אוורסט.
פסגת דסניאל.
פסגת דסניאל (Decennial = עשור) היא פסגה הממוקמת 4.8 קילומטרים דרומית-מערבית להר קירקפטריק. הפסגה מופתה לראשונה על ידי הסקר הגאולוגי של ארצות הברית (USGS) בין השנים 1958-65. שם הפסגה ניתן לציון עשר שנות מחקר במכון הקטבים של באוניברסיטה של מדינת אוהיו, ב-1970 (באותה שנה האוניברסיטה חגגה את יובל המאה. האוניברסיטה והמכון היה פעיל מאוד בחקר אנטארקטיקה מאז 1960).
הר אליזבת.
הר אליזבת הוא הר שגובהו 4,480 מטרים, הממוקם כ-10 קילומטרים דרומית להר אן. ההר התגלה על ידי  משלחת נמרוד, ונקרא על שם אליזבת דוסון-למבטון (Elizabeth Dawson-Lambton), אשר תמכה במשלחת.
הר פוקס.
הר פוקס נמצא כ-2 קילומטרים דרומית מערבית להר סמית'. ההר התגלה על ידי משלחת נמרוד, ושמו ניתן לו על ידי המשלחת.
הר אידה.
הר אידה הוא הר הממוקם 3.2 קילומטרים מערבית לעמודי הגרניט ודרומית מזרחית לקרחון קינג. ההר התגלה על ידי  משלחת נמרוד, אשר קראה להר על שם אידה ג'יין רול ( Ida Jane Rule) מניו זילנד, אשר התחתנה עם מזכירו של שקלטון, ואשר סייעה להכין את מסמכי המשלחת.
הר סטנלי.
הר סטנלי נמצא צפונית מזרחית לקרחון וייקוף בקצה המערבי של רמת גרינדלי. שמו של ההר ניתן לו על ידי משלחת נמרוד, והוא נקרא על שם אחיו הגדול של דוקטור מרשל - אחד מחברי המשלחת.
רמת מוריס.
רמת מוריס () היא רמה המכוסה קרח, המהווה מעין חצי אי בין קרחון ביבר וקרחון קינג בקצה הצפונית של רכס המלכה אליזבת. שמה של הרמה ניתן לה על ידי הוועדה המייעצת לשמות אנטארקטיים (US-ACAN) והיא נקראת על שם לוטננט קלארנס ט. מוריס, אשר שימש כקצין חיזוי מזג אוויר בבסיס הצי האמריקאי באנטארקטיקה בין השנים 1962 - 1963.
Base64
Base64 היא שיטת קידוד נתונים המייצגת נתונים בינאריים בפורמט טקסטואלי. כל רצף של שש סיביות מיוצג על ידי תו ASCII אחד מתוך קבוצה של 64 תווים אפשריים. המונח "Base64" מקורו בקידוד מסוים של MIME.
את הקידוד בשיטה זו ניתן לראות כהעברה מבסיס בינארי (שבו שתי ספרות, 0 ו-1) לבסיס 64 (שבו 64 ספרות). שלושה בתים של 8 סיביות כל אחד (שבהם 24 סיביות בסך הכל) מיוצגים על ידי ארבע ספרות של Base64.
שימוש בקידוד מחרוזת בינארית ל-Base64 נחוץ בעת העברה של מחרוזת כזו בין מערכות, שעלולה להשתבש מחמת משמעות מיוחדת שניתנת, במערכת היעד או באחת המערכות שבתווך, לרצפים מסוימים של ספרות בינאריות.
תיאור.
בחירת 64 התווים המשמשים לייצוג 64 הספרות של Base64 משתנה בין מימושים שונים של שיטה זו. העיקרון הוא בחירה של 64 תווים הניתנים להדפסה ומשותפים למרבית השיטות לקידוד תווים. בחירה זו מבטיחה שתווים אלה לא ישתנו במעברם בין מערכות שונות. קידוד MIME של Base64 משתמש בתווים 0-9, a-z, A-Z (סה"כ 62 תווים) בתוספת שני התווים '/', '+'. מימושים אחרים בוחרים שני תווים אחרים להשלמת הסדרה של 64 התווים. שיטת uuencode של UNIX משתמשת בתווים 0-9, A-Z, אך במקום התווים a-z משתמשת בשלל סימני פיסוק ותווים אחרים.
Base64 - טבלת ערכים.
רצף של שישה ביטים נותן 64 = 26 אפשרויות שונות, ולכן טבלת ההמרה של Base64 כוללת 64 ערכים כדלקמן:
שימושים.
אישורים דיגיטליים (סרטיפיקטים) נפוצים כגון תעודות X.509 בפורמט PEM נשמרים בפורמט Base64 עקב קריאותם הרבה. באופן דומה, תוצאות של פונקציות גיבוב (Hash functions) מוצגות בדרך כלל ב-Base64 מפני שהתוצר הגולמי שלהן עלול להכיל תווים לא קריאים.
נפוץ למצוא מידע מקודד ב-Base64 בתוך מסמכי XML שונים, במיוחד כאשר נעשה שימוש בתקשורת להעברת המסמכים. סכמה פשוטה לדוגמה של שיבוץ קידוד כזה במסמך XML:
&lt;data encoding="base64"&gt;TextEncodedInBase64ComesHere&lt;/data&gt;
הדוגמה הנפוצה ביותר לשימוש יום יומי בפורמט Base64 היא העברת קבצים בדואר אלקטרוני. פרוטוקול SMTP שעליו עובר הדואר האלקטרוני מאפשר העברת תווים רגילים בלבד. כיוון שקובץ הרצה (EXE) או קובץ אופיס מכיל תווים רבים שאינם רגילים, מבצעת תוכנת שליחת הדואר המרה של הקובץ לפורמט Base64 כלומר Encode, ובצד המקבל מבצעת תוכנת הדואר Decode של הקובץ כלומר המרה מפורמט Base64 חזרה למבנה הקובץ המקורי. להמרה זו תוצאת לוואי הגורמת לכך שמערכות דואר "מסרבות" להעביר קבצים גם כשגודלם קטן מהגודל המקסימלי שהמערכת מאפשרת, לדוגמה מערכת המאפשרת העברת דואר עד גודל של עשרה מגהבייט, לא תאפשר שליחת קובץ בגודל שמונה מגהבייט. תופעה זו נגרמת כתוצאה מכך ששלושה בתים מיוצגים בפועל על ידי ארבעה בתים כלומר "ניפוח" של כ-33%.
OpenPGP.
OpenPGP, המתואר ב- מגדיר קידוד Radix-64 (מכונה גם ASCII Armor). Radix-64 הוא למעשה זהה ל Base64, בתוספת (אופציונלית) של 24 סיביות CRC. ה-Checksum, מחושב על המידע לפני הקידוד ואחר כך עובר בעצמו קידוד Base64, בתוספת תחילית של codice_1 המשמשת כתו מפריד, ומשורשר למידע המקודד.
המתודות codice_2 ו codice_3 של שפת JavaScript, המוגדרות במפרט של HTML5 נותנות שירות קידוד ל-Base64 עבור קוד JS שרץ בדף אינטרנט. codice_3 מוציאה את תווי הריפוד, אך אלו אופציונאליים בקלט של codice_2
פרוטוקול LDAP עושה שימוש בפורמט LDIF כדי להציג תוכן ספריות LDAP ולעדכן נתונים. קידוד המחרוזות המועברות בפרוטוקול נעשה באמצעות Base64.
Base64 בעולם התקיפה.
השימוש ב-base64 מקובל מאוד בעולם התקיפה:
העברת קבצים.
נתוני base64 הם טקסטואלים ולכן קל יחסית להעביר אותם דרך מערכות בדיקה בהשוואה להעברת קבצים בפורמטים אחרים.
CertUtil.
CertUtil הוא כלי שבאופן רשמי נועד לניהול אישורים (סרטיפיקטים), אבל כיוון שהוא מותקן על כל מערכת מסוג "חלונות" כברירת מחדל, ניתן להשתמש בו על מנת לפתוח קבצים שנשלחו בפורמט Base64, פעולה החביבה על תוקפי מחשבים, לצורך מעקף תוכנות סינון.
DNS tunneling.
DNS tunneling היא טכניקה להוצאת קבצים מארגונים, כאשר הפיכת מידע ל-Base64 מאשר בניית בקשות DNS שיוציאו את שורות Base64 מהארגון כאשר בסוף התהליך הקובץ נבנה מחדש ומומר לפורמט המקורי.
דוגמה.
הטקסט יוצג בקידוד ASCII הקסדצימלי כך: codice_6, ובקידוד ASCII בינארי כך:codice_7. כל 8 סיביות ברצף זה של 96 סיביות מייצגות תו אחד של הטקסט המקורי. הרצף הראשון 01010111, למשל, מייצג את האות 'W'.
רצף סיביות זה יופרד לקטעים של 6 סיביות כל אחד, וכל קטע של 6 סיביות יוצג באמצעות תו ASCII המתאים לו, לפי הטבלה דלעיל, ובכך יקודד למחרוזת הבאה Base64 של תווי ASCII: codice_8
ריפוד.
כיוון שכל 3 בתים (24 סיביות) ממופים ל-4 תווי Base64, יכול להיות במקרה בו הרצף המקורי אינו מתחלק ב-3 וחייב להתבצע "ריפוד" המשלים את הבתים החסרים בקבוצה האחרונה. בציטוט שבדוגמה יש 12 תווים, שהם 96 סיביות, שאותם ניתן לחלק בדיוק ל-16 קטעים של 6 סיביות. אם נגדיל את הטקסט, בתוספת תו אחד בסופו, כך: codice_9 נקבל מחרוזת של 13 תווים, שהם 104 סיביות, מספר שבחלוקתו לקטעים של 6 סיביות נותן 17 קטעים שלמים, ועוד קטע שבו שתי סיביות בלבד. הקידוד ל-Base64 של טקסט זה נותן את המחרוזת הבאה: codice_10
תחילתו של קידוד זה זהה לקידוד של המחרוזת בת 12 התווים, ובסופו נוסף הקידוד codice_10 של התו הנוסף.
בדוגמה שלנו, תו זה (מקף codice_12), מקודד למחרוזת codice_13 שאינה ממלאת את כל המקום ב"קבוצה" האחרונה. לכן אנו רואים את הסיומת codice_10, כאשר התוספת של הרצף codice_15 מצביעה על כך שהקבוצה האחרונה (של 3 תווים) הכילה רק תו אחד במקור ולכן התווסף "ריפוד" של שני תווי codice_1 נוספים. במקרים בהם הקבוצה האחרונה מכילה שני תווים, ידרש ריפוד של codice_1 בודד.
גיליאן ג'ייקובס
גיליאן מקלארן ג'ייקובס (באנגלית: Gillian MacLaren Jacobs; נולדה ב-19 באוקטובר 1982) היא שחקנית ובמאית קולנוע אמריקאית. ידועה בתפקידיה כבריטה פרי בקומדיית המצבים "קומיוניטי" וכמיקי דובס בסדרה "אהבה" מבית נטפליקס. ג'ייקובס הופיעה גם בעונה הרביעית של הסדרה "בנות" של רשת HBO בתפקיד מימי-רוז הווארד. בין הופעותיה הקולנועיות "בדרך לג'קוזי עוצרים בזמן" (2015) ו-"בלי לחשוב פעמיים" (2016).
ביוגרפיה.
ג'ייקובס נולדה בפיטסבורג, פנסילבניה שבארצות הברית למשפחה נוצרית. למרטינה וויליאם פ. ג'ייקובס ג'וניור, וגדלה במאונט לבנון שבפנסילבניה. ג'ייקובס גודלה על ידי אמה.
בגיל שמונה החלה ג'ייקובס ללמוד משחק בתיאטרון פיטסבורג פלייהאוס. היא הופיעה בתיאטרון הציבורי של פיטסבורג בו השתתפה בתחרות מונולוגים של שייקספיר שהובילה לליהוקה בתפקיד טיטאניה בהפקת "חלום ליל קיץ".
לאחר שסיימה את לימודיה בתיכון בשנת 2000, עברה ג'ייקובס לניו יורק ללמוד בבית בית הספר ג'וליארד, שם סיימה את לימודיה בשנת 2004.
קריירה.
תפקידה הראשון של ג'ייקובס היה בדרמת הטלוויזיה "The Book of Daniel" של רשת NBC בשנת 2006.